ᱵᱟᱹᱥᱱᱟᱹᱭ ᱜᱟᱰᱟ

ᱵᱟᱹᱥᱱᱟᱹᱭ ᱜᱟᱰᱟ ᱫᱚ ᱜᱟᱝᱜᱟ ᱨᱮᱭᱟᱜ ᱢᱤᱫ ᱪᱟᱸᱜᱟ ᱱᱟᱹᱭ ᱠᱟᱱᱟ᱾ ᱱᱚᱣᱟ ᱫᱚ ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱭᱟᱜ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱭᱟᱜ ᱵᱟᱸᱥ ᱵᱩᱨᱩ ᱠᱷᱚᱱ ᱮᱦᱚᱵ ᱠᱟᱛᱮ ᱯᱟᱠᱩᱲ ᱦᱚᱱᱚᱛ ᱥᱮᱫ ᱛᱮ ᱯᱚᱪᱷᱤᱢ ᱵᱟᱝᱞᱟ ᱥᱮᱫ ᱞᱤᱸᱜᱤᱱ ᱪᱟᱞᱟᱣ ᱟᱠᱟᱱᱟ᱾ ᱯᱚᱪᱷᱤᱢ ᱵᱟᱝᱞᱟ ᱨᱮ ᱱᱚᱣᱟ ᱜᱟᱰᱟ ᱫᱚ ᱵᱤᱨᱵᱷᱩᱢ ᱟᱨ ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ ᱛᱟᱞᱟ ᱛᱮ ᱞᱤᱸᱜᱤᱱ ᱪᱟᱞᱟᱣ ᱠᱟᱛᱮ ᱡᱚᱝᱜᱤᱯᱩᱨ ᱨᱮᱭᱟᱜ ᱠᱚᱧᱮ ᱨᱮ ᱵᱷᱟᱜᱤᱨᱟᱛᱤᱼᱦᱩᱜᱽᱞᱤ ᱱᱟᱹᱭ ᱨᱮ ᱢᱮᱥᱟ ᱟᱠᱟᱱᱟ᱾

ᱚᱛᱱᱚᱜ
ᱱᱚᱣᱟ ᱫᱚ ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱭᱟᱜ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱭᱟᱜ ᱵᱟᱸᱥ ᱵᱩᱨᱩ ᱠᱷᱚᱱ ᱮᱦᱚᱵ ᱠᱟᱛᱮ ᱯᱟᱠᱩᱲ ᱦᱚᱱᱚᱛ ᱥᱮᱫ ᱛᱮ ᱯᱚᱪᱷᱤᱢ ᱵᱟᱝᱞᱟ ᱥᱮᱫ ᱞᱤᱸᱜᱤᱱ ᱪᱟᱞᱟᱣ ᱟᱠᱟᱱᱟ᱾ ᱯᱚᱪᱷᱤᱢ ᱵᱟᱝᱞᱟ ᱨᱮ ᱱᱚᱣᱟ ᱜᱟᱰᱟ ᱫᱚ ᱵᱤᱨᱵᱷᱩᱢ ᱟᱨ ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ ᱛᱟᱞᱟ ᱛᱮ ᱞᱤᱸᱜᱤᱱ ᱪᱟᱞᱟᱣ ᱠᱟᱛᱮ ᱡᱚᱝᱜᱤᱯᱩᱨ ᱨᱮᱭᱟᱜ ᱠᱚᱧᱮ ᱨᱮ ᱵᱷᱟᱜᱤᱨᱟᱛᱤᱼᱦᱩᱜᱽᱞᱤ ᱱᱟᱹᱭ ᱨᱮ ᱢᱮᱥᱟ ᱟᱠᱟᱱᱟ᱾

ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱫᱚ ᱵᱷᱟᱜᱤᱨᱟᱛᱷᱤ ᱫᱷᱟᱨᱮ ᱛᱮ ᱥᱟᱢᱟᱝ ᱥᱮᱦᱮᱫ ᱨᱮ; ᱵᱷᱟᱜᱤᱨᱟᱛᱷᱤ ᱫᱷᱟᱨᱮ ᱠᱷᱚᱱ ᱟᱹᱰᱤ ᱜᱟᱱ ᱵᱩᱨᱩ ᱠᱷᱚᱱ ᱞᱤᱸᱜᱤᱱ ᱦᱤᱡᱩᱜ ᱜᱟᱰᱟ ᱫᱚ ᱱᱚᱛᱮ ᱦᱮᱡ ᱠᱟᱛᱮ ᱦᱚᱨ ᱵᱟᱭ ᱥᱮᱸᱫᱽᱨᱟ ᱧᱟᱢᱟ, ᱱᱚᱣᱟ ᱠᱚᱫᱚ ᱵᱤᱞ ᱵᱟᱨᱠᱷᱟᱱ ᱵᱟᱨᱥᱮᱥ ᱛᱮ ᱟᱠᱚᱴᱚᱜᱼᱟ᱾  
ᱢᱟᱨᱟᱝ ᱵᱤᱞ ᱫᱚ ᱫᱟᱜ ᱡᱟᱹᱯᱩᱫ ᱚᱠᱛᱚ ᱨᱮ ᱰᱩᱵᱟᱹ ᱚᱠᱛᱚ ᱨᱮ ᱫᱟᱜ ᱟᱠᱚᱴ ᱫᱚᱦᱚ ᱞᱮᱠᱟᱛᱮᱭ ᱠᱟᱹᱢᱤᱭᱟ᱾ ᱱᱚᱶᱟ ᱵᱤᱞ ᱠᱚ ᱦᱚᱛᱮᱛᱮ ᱟᱫᱚᱢ ᱫᱟᱜ ᱡᱟᱹᱯᱩᱫ ᱨᱮᱱᱟᱜ ᱛᱤᱱᱟᱹᱜ ᱜᱟᱱ ᱡᱟᱹᱯᱩᱫ ᱫᱟᱜ ᱠᱚ ᱚᱰᱚᱠᱚᱜᱼᱟ᱾ ᱵᱟᱸᱥᱞᱳᱭ ᱫᱚ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱱᱟᱠᱷᱟ ᱨᱮ ᱵᱚᱞᱚ ᱟᱠᱟᱱᱟ᱾

ᱯᱟᱜᱽᱞᱟ ᱵᱟᱸᱥᱞᱳᱭ ᱜᱟᱰᱟ ᱨᱮᱭᱟᱜ ᱜᱩᱴ ᱚᱵᱚᱵᱟᱦᱤᱠᱟ ᱨᱮᱭᱟᱜ ᱥᱚᱝ ᱫᱚ ᱒,᱒᱐᱐ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ (᱘᱕᱐ ᱪᱟᱹᱣᱠᱟᱹ ᱢᱤᱞ)᱾
ᱰᱩᱵᱟᱹ
ᱟᱭᱢᱟ ᱜᱟᱱ ᱜᱟᱰᱟ ᱪᱷᱳᱴᱟᱱᱟᱜᱽᱯᱩᱨ ᱯᱞᱮᱴᱚ ᱨᱮ ᱥᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱨᱡᱟᱹᱣ ᱠᱟᱛᱮ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱞᱤᱸᱜᱤᱱ ᱦᱮᱡ ᱟᱠᱟᱱᱟ᱾ ᱱᱚᱶᱟ ᱠᱚ ᱜᱟᱪᱟ ᱫᱚ ᱵᱷᱟᱜᱤᱨᱚᱛᱷᱤ ᱨᱮ ᱥᱮᱞᱮᱫᱚᱜ ᱢᱟᱲᱟᱝ ᱢᱩᱨᱥᱤᱫᱟᱵᱟᱫᱽ ᱟᱨ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱥᱮᱱᱚᱜᱼᱟ᱾ ᱡᱚᱝᱜᱤᱯᱩᱨ ᱟᱨ ᱠᱟᱞᱱᱟ ᱥᱚᱦᱚᱨ ᱠᱚ ᱛᱟᱞᱟ ᱨᱮ ᱵᱷᱟᱜᱤᱨᱚᱛᱷᱤ ᱜᱟᱰᱟ ᱨᱮᱱᱟᱜ ᱞᱤᱸᱜᱤᱱ ᱫᱟᱲᱮ ᱠᱚᱢ ᱟᱨ ᱟᱹᱰᱤ ᱟᱭᱢᱟ ᱫᱟᱜ ᱡᱟᱹᱲᱤ ᱠᱷᱟᱹᱛᱤᱨ ᱱᱚᱶᱟ ᱜᱟᱰᱟ ᱫᱚ ᱰᱩᱵᱟᱹ ᱨᱮᱭᱟᱜ ᱚᱡᱮ ᱵᱮᱱᱟᱣᱚᱜᱼᱟ᱾ ᱱᱚᱶᱟ ᱚᱠᱛᱚ ᱨᱮ ᱵᱷᱟᱜᱤᱨᱚᱛᱷᱤ ᱨᱮ ᱓,᱑᱐᱐ ᱠᱭᱩᱵᱤᱠ ᱢᱤᱴᱚᱨ/ᱴᱤᱲᱤᱡ (᱑᱑᱐,᱐᱐᱐ ᱠᱭᱩᱵᱤᱠ ᱯᱷᱤᱴ/ᱴᱤᱲᱤᱡ) ᱨᱮᱱᱟᱜ ᱞᱤᱸᱜᱤᱱ ᱫᱟᱲᱮ ᱢᱮᱱᱟᱜᱼᱟ᱾ ᱡᱩᱫᱤ ᱡᱚᱛᱚ ᱜᱟᱰᱟ ᱠᱚ ᱟᱠᱚᱣᱟᱜ ᱚᱵᱚᱵᱟᱦᱤᱠᱟ ᱨᱮ ᱢᱤᱫ ᱥᱟᱶᱛᱮ ᱫᱟᱜ ᱡᱟᱹᱲᱤ ᱧᱟᱢᱟ, ᱚᱱᱟ ᱠᱚ ᱫᱚ ᱵᱷᱟᱜᱤᱨᱟᱛᱤ ᱨᱮ ᱟᱠᱚᱣᱟᱜ ᱞᱤᱸᱜᱤᱱ ᱚᱠᱛᱮ ᱨᱮ ᱑᱗,᱐᱐᱐ ᱠᱭᱩᱵᱤᱠ ᱢᱤᱴᱚᱨ/ᱴᱤᱲᱤᱡ (᱖᱐᱐,᱐᱐᱐ ᱠᱭᱩᱵᱤᱠ ᱯᱷᱩᱴ/ᱴᱤᱲᱤᱡ) ᱫᱷᱟᱹᱵᱤᱡ ᱫᱟᱜ ᱞᱤᱸᱜᱤᱱ ᱫᱟᱲᱮᱭᱟᱜᱼᱟ᱾ ᱱᱚᱶᱟ ᱠᱷᱟᱹᱛᱤᱨ ᱞᱮᱛᱟᱲ ᱜᱮ ᱰᱩᱵᱟᱹ ᱦᱚᱸ ᱦᱩᱭᱩᱜᱼᱟ᱾

ᱟᱨᱦᱚᱸ ᱧᱮᱞ ᱢᱮ
ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ